《怀杨树滋山居 其三》
清代·王又旦

选胜车箱谷，经年只梦游。岳莲开对面，渭树接床头。

野鹤遥相待，山泉近可谋。关河兵未罢，飘荡几时休。

作者简介：陕西合阳人，字幼华，号黄湄。顺治十五年进士。康熙间知湖北潜江。履亩定赋，抑豪强。二十三年，入都补户科给事中。工诗，兼综唐宋之长。卒于官。年五十一。有《黄湄集》。